Diari Oficial de la Generalitat Valenciana


Sumari del DOGV 6693, del 17-01-2012 (2012/13)

RESOLUCIÓ de 27 de desembre de 2011, del subsecretari de la Conselleria Educació, Formació i Ocupació, per la qual s'executa la sentència número 586/2011, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6693

Data del DOGV
:   17-01-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/13


Data del document
:   27-12-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 27 de desembre de 2011, del subsecretari de la Conselleria Educació, Formació i Ocupació, per la qual s'executa la sentència número 586/2011, del Tribunal Superior de Justícia de la Comunitat Valenciana.   
  
 [2012/13]  
Per Orde de 6 de maig de 2009, de la Conselleria d'Educació (DOCV 6014, de 15 de maig), es van convocar procediments selectius per a l'ingrés, l'accés i l'adquisició de noves especialitats en els cossos docents, i amb data 24 de juliol de 2009 es van fer públiques les llistes d'aspirants que van superar el procés per l'especialitat de Llengua Castellana i Literatura del cos de professors d'Ensenyança Secundària.  
  
Havent interposat Dolores Egea González el recurs contenciós administratiu número 567/2009 davant de la Sala Contenciosa Administrativa del Tribunal Superior de Justícia de la Comunitat Valenciana, la secció segona de la Sala ha dictat la sentència número 586/2011, de data 8 de juliol de 2011, amb el següent tenor literal:  
«Estimar el recurs interposat per (...) Dolores Egea Gonzalez contra els resultats definitius del Tribunal Qualificador de 24.07.2009 de la Convocatòria de la Conselleria d'Educació (Orde 06.05.2009) de procediments selectius d'ingrés, accés i adquisició de noves especialitats en els cossos docents de professors, el qual s'anul·la i es reconeix com a situació jurídica individualitzada el dret de l'actora a ser nomenada funcionària de carrera per haver superat el procediment selectiu en què va participar».  
En virtut de la dita resolució i de conformitat amb el que preveu el Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig, d'Educació, i fent ús de les atribucions que conferix a esta Subsecretaria el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
  
Primer  
Modificar la llista d'aspirants que han superat les proves selectives convocades per Orde de 6 de maig de 2009, per a l'ingrés en el cos de professors d'Ensenyança Secundària en l'especialitat de Llengua Castellana i Literatura, feta pública el 24 de juliol de 2009, per tal d'incloure pel procediment d'ingrés lliure Dolores Egea González, amb DNI número 18823676, amb una puntuació global de 7,8421 punts.  
  
  
Segon  
Modificar, així mateix, l'esmentada llista per excloure'n Antonino Castañer Llinares, atés que, de conformitat amb el que preveu l'article 10.1.c) del Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig, d'Educació, aprovat per Reial Decret 276/2007, de 23 de febrer, i en la base 9.4.3 de l'Orde de convocatòria de 6 de maig de 2009, en cap cas pot declarar-se que han superat el concurs oposició un nombre més gran d'aspirants que el nombre de places assignades a cada tribunal i, per tant, és nul·la de ple dret qualsevol proposta que contravinga el que s'ha establit anteriorment.   
En este sentit, ha de tindre's en compte que a Antonino Castañer Llinares l'esmentada sentència número 586/2011 de la Sala Contenciosa Administrativa del Tribunal Superior de Justícia de la Comunitat Valenciana li atribuïx una puntuació global de 7,5852 punts, davant dels 7,8421 punts que li corresponen a la senyora Egea González. Així mateix, en virtut de la Resolució de 24 de juliol de 2009, del director general de Personal, el tribunal A1 de Llengua Castellana i Literatura tenia assignades 5 places i la nota de l'última aspirant seleccionada per este és de 8,0006 punts.  
Com a conseqüència del que s'ha exposat, la inclusió en la llista d'aspirants seleccionats de la senyora Egea González amb 7,8421 punts implica que l'última de les 5 places li correspon a ella, la qual cosa, al seu torn, comporta l'exclusió del senyor Castañer Llinares, ja que en cas contrari hi hauria 6 aspirants seleccionats i 5 places per a cobrir.  
Tercer  
Modificar la Resolució de 15 de setembre de 2009, del director general de Personal (DOCV núm. 6118, de 7 d'octubre), per la qual es nomena funcionaris en pràctiques del cos de professors d'Ensenyança Secundària els aspirants seleccionats en el dit procediment selectiu, per tal d'excloure'n Antonino Castañer Llinares i d'incloure-hi Dolores Egea González, el nomenament de la qual quedarà condicionat al compliment per l'aspirant dels requisits exigits en la base 2 de la convocatòria, que es verificarà per mitjà de l'examen de la documentació presentada.  
  
Quart  
La senyora Egea González com a aspirant seleccionada haurà de presentar en el termini d'un mes, a comptar de l'endemà a la publicació d'esta resolució en el Diari Oficial de la Comunitat Valenciana, la documentació que establix la base 10 de l'Orde de 6 de maig de 2009.  
  
Així mateix, atés que presta servicis com a funcionària interina en el mateix cos, procedix aplicar el règim jurídic de funcionària en pràctiques, d'acord amb el que preveu l'esmentada Resolució de 15 de setembre de 2009, amb efectes econòmics i administratius des de l'1 de setembre de 2009.  
  
Quint  
Als servicis que presta el senyor Castañer Llinares com a funcionari en pràctiques primer i de carrera després en l'esmentat cos, procedix aplicar-los el règim jurídic de funcionari interí, amb efectes econòmics i administratius des de l'1 de setembre de 2009.  
  
La Subsecretaria de la Conselleria d'Educació, Formació i Ocupació elevarà al Ministeri d'Educació, Cultura i Esport la proposta de revocació del títol de funcionari de carrera del cos de professors d'Ensenyança Secundària del senyor Castañer Llinares, qui haurà d'entregar en la Direcció Territorial d'Educació d'Alacant, en el termini de deu dies, a comptar de l'endemà a la publicació d'esta resolució en el Diari Oficial de la Comunitat Valenciana, l'original que ell té de l'esmentat títol de funcionari.  
  
Contra la present resolució, les parts legitimades podran interposar un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 27 de desembre de 2011.- El subsecretari: Jesús Marí Farinós.